Hlina, Alojz, poslanec NR SR (2014-03-19):
Vážená pani predsedajúca, vážený pán minister, vážené kolegyne, kolegovia, teraz dovoľte prečítať mne toto. (Rečník zdvihol podklady.) Ale nie. (Povedané so smiechom.) Treba oceniť výkon kolegyne. Ja budem krátky a zmierlivý, lebo je prísľub, že v ďalšom zákone sa doznáme veci tu nebývalej alebo veľmi riedko sa vyskytujúcej, to znamená podpory, tak nebudem až tak ostrý. Budem sa snažiť byť vecný, ale len chcem upozorniť na to, že podľa mňa to nie je správne, nie je správne, už nebudem hovoriť, že preto, že nie je správne pomáhať niekomu, kto má veľa, ale ono to nie je správne z princípu, hej, že to je aj evolúcia, ale vôbec aj to, že sme tam, kde sme, je preto, že bolo umožnené ľuďom súťažiť, a teda chceli súťažiť a tí, čo boli šikovní, vyhrali a tak, no. Proste ale v tomto, čo vy robíte, naozaj zatvárate ten kruh. Ja si dovolím tvrdiť, že neverím tomu, nechcem tomu uveriť a, samozrejme, nie je korektné povedať, že toto je smernica Európskej únie a ktorú transponujete do tepelnej energetiky, lebo ju transponujete možno len v nejakej časti, ale ono to vždycky tak znelo jak zaklínadlo. Stačí povedať, že to je smernica, už sa nepýtaj! A ani tá Európska komisia, ktorá niekedy naozaj pristupuje k veciam zvláštne, by si nedovolila dať nastavenia také, že zavriete trh, že to urobíte. A keby sme mali Protimonopolný úrad a ja, to bude aj taká moja výzva na konci, jak je skutočne Protimonopolný úrad, tak by vás mal vrátiť späť, hej? Toto je správa Protimonopolného úradu, ja som si ju prečítal, mierne som teda, diplomaticky, podvihoval obočie nad niektorými formuláciami, ktoré tam sú z pohľadu tohto centrálneho tepelného zásobovania, jak sa to vlastne volá, ale, no, nuž proste, ak doteraz bolo niečo komplikované a zlé a protievolučné, tak to poviem, nechcem povedať, že protikonkurenčné, lebo však vždycky bude tendencia byť proti konkurencii alebo snažiť sa eliminovať, ale že chcete už aj evolúciu zastaviť, to sú vysoké ambície. Vysvetlím, aby som to nekomplikoval. Keď doteraz to bolo ťažké sa odpojiť, tak teraz už to bude nemožné sa odpojiť, hej? A otázka stojí, však jasné, však keď sa niekto odpojí, tak to skomplikuje niekomu, kto kúri. Ale viete, keď urobíte z toho, čo bolo ťažké, nemožné, tak tomu, kto nad ním visel Damoklov meč, že teoreticky sa môže odpojiť, no tak sa snažil byť aspoň niekedy chvíľku dobrý, aby sa tí ľudia zložito, ale predsa len neodpojili. A teraz, keď budú vedieť, že sa neodpoja, tak stratíte to, čo hnalo civilizácie dopredu, to znamená drajv tých ľudí byť lepší. No tak on stratí akýkoľvek záujem byť lacnejší, efektívnejší, neviem aký, lebo už ťa nikto neodpojí. Proste ste to zavreli. Naozaj, tými ustanoveniami, nechcem tu, fakt už je pokročilá hodina, ale ľudí, pre tých občanov prípadne, ktorí to pozeráte, naozaj je tu návrh, ktorý to zavrel. Proste to zavrel a hotovo. Už sa neodpojíte, už spravil z ľudí, ktorí teraz dodávajú niekde teplo, už z nich spravil účastníka konania zo zákona, hej. Proste skúsim to v jednoduchosti povedať. Pri veľkých projektoch je to zavreté úplne. Teda pri veľkých projektoch nad 10 mega sa doplnilo, teda ten výkon, sa doplnilo, že čo sa posudzuje pri schválení nového projektu okrem existujúcich. Tam sa doplnilo, že plyn a hospodárnosť a efektívnosť iných dotknutých sústav. To znamená, si predstavte, že niekde máte potraviny a teraz že by niekto schvaľoval druhé potraviny. No tak keď tie druhé potraviny by ste schvaľovali z pohľadu, že či majú vplyv na tie existujúce, jasné, že majú. Však jasné, že majú. Však to je prirodzené. No tak to je tam. Ale potom ste tam dali úplne nové ustanovenie, ktoré hovorí, aby teda bolo úplne jasné. Lebo to prvé doteraz mohlo byť vágne, že posudzuje. A teraz je, úplne to zatvárate, aby bolo úplne a každému jasné, kto si chytí ten zákon do ruky, že kedy to nepovolí. A nepovolí to vtedy, to znamená ministerstvo, pri tých veľkých projektoch to nepovolí vtedy, keď zníži odber tepla z existujúceho účinného centralizovaného zásobovania. Tam treba aj povedať, že účinného centralizovaného, to je tá transpozícia, ktorá hovorí, že účinné centralizované vtedy, keď, a tam to je definované. Desať percent vyrobené v tých, áno, to je ten, to je to nóvum. Čiže tie projekty, ktoré vznikli, tie, ktoré sú už ináč dosť a silno dotované, tie projekty, ktoré už patria chlapcom od vás alebo vašim alebo tým, ktorí v zásade už sú dávno za vodou, dávno všetko majú vybavené. No tak si ešte doniesli to, že aby náhodou nemuseli sa trhať zo sna, že niekto, tam sa vláda zmení a teraz dajú im povolenie, nedajú im povolenie? No tak si to zabetónovali na sto rokov, že nedajú im povolenie, lebo jasne v zákone bude uvedené, že pri novom projekte nevydajú povolenie v prípade, že sa zníži odber z existujúceho projektu. Čiže Filo si bude takto krútiť prstom v Ružomberku, lebo tá podmienka bude prvá. Je tam zlučovacia spojka a, hej, že čiže je ešte potrebné, teda mierne obťažujúce. Čiže, samozrejme, asi by bolo ťažké, keby to niekoho zaujímalo, že teda dôvodom, že niekomu menej zarobí, nemôže byť dôvodom, tak ste tam doplnili niečo, čo by sa dalo možno niekde pri argumentačne slabých ľuďoch alebo fóre, ktoré je vám naklonené ustáť, tak tam máte dve, tri podmienky doplňujúce, hej, že zlučujúce, ale ktoré hovoria, že zhorší sa vplyv na životné prostredie. No tak viete, že v zásade každým energetickým projektom sa zhorší. Ja neviem, nepoznám v zásade, dokonca aj tie solárne panely viem, že aj tým sa zhorší životné, vplyv na životné prostredie, lebo pod tými solárnymi panelmi už nie sú jašterice. Viete, čiže, pritiahnuté za vlasy, hej? Čiže je to úplne zavreté. To znamená, nový projekt, povolenie na nový projekt sa nevydá v prípade, že je niekde niekto v tom vymedzenom území, robí centralizovane, účinne centralizované. To znamená tie projekty, ktoré sú tie veľmi populárne medzi určitými ľuďmi, tak sa nevydá proste, ak s tým on, nevydá sa. To je hotovo, vymaľované. Veľký projekt nebude, pokiaľ sa nedohodnú s tými, ktorí už tam sú. Čo sa týka malých, hej, teda že malý, že by prípadne nejaká bytovka si povedala, že nám sa to nepáči, že to proste, je to drahé, proste susedia to majú, je to lacnejšie, hentí ľudia sa nič nesnažia, proste majú to zastaralé, len sa tu predvádzajú. Určite také príbehy sú. Možno by niekto vedel o nich podať viac ako ja. To znamená malý projekt. Čo ste urobili? Urobili ste to, že obec musí primerane zohľadňovať tie skutočnosti pri vydávaní toho stanoviska k tomu malému projektu. Teraz možno niekto, zase možno na zalepenie očí niekoho tam dávate podmienku, že nemusí dávať, keď je to do 100 kilowattov. No viete, to je zase. Ja teda až taký, vôbec nie som odborník na tepelnú energetiku, ale 100 kilowattov nie je zase až tak veľa. Keď je tá bytovková nejaká kotolňa, tak je to niekde asi, asi na 100. Čiže sa to týka toho, o čom tých ľudí, ktorých to teda najviac trápi. To znamená, tie bytovkové kotolne v zásade nevynímate ich, práve naopak, spadajú do toho nového režimu, ktorý je prísny. Prísnejší ako existujúci. Je prísnejší ako existujúci, lebo definuje a dáva povinnosť obciam to posúdiť v zmysle ich energetického plánovania. Čo sú také, aj nechcem povedať škaredo, že žvásty. Ale v zásade musí primerane vyhodnocovať aj ustanovenia tých zákonov dva až sedem. To znamená, ona musí tiež primerane tá obec vyhodnocovať aj to, že či to náhodou tomu Filovi neublíži. A druhá vec je, že aj pri malých, lebo tam nedefinujete už v tom danom, ak to dobre čítam. A podľa mňa to dobre čítam, prípadne ma niekto z vašich opraví. Nedefinujete pri malých projektoch to, že existujúci dodávateľ toho tepla v tom vymedzenom území sa stáva účastníkom konania zo zákona. To znamená, on povie nie a hotovo. Povie nie a hotovo, lebo to môže mať vplyv. Viete a to je napríklad tá dôvodovka a tú som asi zabudol. A to by som ľuďom chcel povedať, že čo všetko je možné napísať do dôvodovky. Lebo v dôvodovke je presne obhajoba tohto ustanovenia, že prečo vlastne sa niekto stane účastníkom konania a môže povedať, že nedovolí a hotovo. On povie, nedovolím a hotovo, a nikto mu nič nemôže preto a v dôvodovke to máte, že by to mohlo mať vplyv na ich existujúce podnikanie alebo na ich existujúce tepelné zariadenie. Tak jasne, že má vplyv. Každé nové potraviny majú vplyv na tie existujúce potraviny. Ale však čomu sa ideme brániť? Rozumiete, to je podľa mňa principiálne nepochopenie toho, čo civilizáciu urobilo civilizáciou. To znamená, že bola, že ste mohli proste chcieť byť lepší a niekde sa to odrazilo. Však vy to zastavujete. A do dôvodovky napíšete, že to je kvôli tomu, že to na toho Fila môže mať vplyv a Filo proste si to už vypočítal a hotovo. Pardon, nechcem sa dotknúť pána Fila, nech to neberie osobne. Prípadne, len to hovorím ako príklad, lebo tam na tom príklade sa dá krásne veľa vecí postaviť. Takto to proste fungovať nemôže. V dobrom to hovorím, lebo tú krajinu nadobro zničíte. To neni už že pomôžem trošku Ferovi, aby, to je proste, to je principiálne nefunkčné, že nedovolíte tým ľuďom, im to proste teraz, ak to bolo ťažké, zjednoduším a s tým skončím. Ak to bolo teraz ťažké, tak odteraz to bude nemožné. Pokiaľ, môžte, ešte teoreticky sa môžte s nimi dohodnúť, ich nejako uplatiť možno alebo to politicky, aby vám ten súhlas dali. Lenže keď budú oni primárne sledovať ten podnikateľský smer, tak to nebudú, lebo však im to, bude to mať vplyv na to ich podnikanie. Však to je logické, že konkurencia má vplyv na podnikanie. Ale tomu sa chceme brániť? Viete a Protimonopolný úrad povie formuláciu typu, že to môže mať vplyv. Počkajte, aby som, to viem, že neni celkom profesionálne, ale, lebo nechcem... A Protimonopolný úrad to povie, že „prirodzený monopol“. Viete, je projekt energokotla v Považskej Bystrici alebo v Leviciach alebo neviem kde prirodzeným monopolom? A bude požívať pomaly ochranu Protimonopolného úradu? Lebo Protimonopolný úrad podľa mňa, keby sa tomu niekto venoval hlbšie, by teraz mal existujúci stav vyhodnotiť a v tej správe, tej dlhej, ktorou som hrúzil, že budem čítať, to nevyhodnotil. Tak to ma mrzí. Vyhodnotil tam určité riziká, problémy, neviem čo, ale fungovanie ako prirodzeného monopolu. Áno, predpoklady na optimálne fungovanie vo forme prirodzeného monopolu. To nemôžte, podľa mňa centrálny dodávateľ tepla v Leviciach nie je prirodzený monopol, lebo viete, to je, principiálne to nemôže byť. Nemôžeme to tak postaviť, že on je prirodzený a teraz všetci môžte byť radi, že vôbec tam je, a keď nezakúri, tak nezakúri. A keď zakúri, tak to takto podľa mňa nefunguje. No a už nehovorím po tom všetkom, že ak by ste náhodou prijali a vyzerá, že prijmete tento nový zákon, že Protimonopolný úrad, ak je Protimonopolným úradom, tak musia zložiť funkcie a povedať, nemôžme tu fungovať, pokiaľ budete takéto zákony prijímať. Lebo neviem, či Protimonopolný úrad môže dať rozpor s prijatým zákonom. Asi my môžme dať rozpor na Ústavný súd, že to je protiústavné, lebo neviem, v akom dôvode. No viete, priznám sa, som sklamaný z toho, lebo to by sme mali mať v sebe, že proti určitým princípom nejdeme. Lebo princípy, ktoré vytvorili spoločnosť, to znamená, že ľudia chceli, teraz nikto už nikde nebude chcieť. Tí, čo chcú, povedia, to sa nedá, lebo však tí to nedovolia a hotovo. To je zlé. Celé zlé. Vďaka.